OzLabs/hebrew-wiki-articles huggingface dataset:
מנזר גלאתי

מנזר גלאתי (בגאורגית: გელათის მონასტერი, גֶלאתיס מוֹנאסטֶרי) או מנזר הבתולה - גלאתי הוא מנזר בעיר כותאיסי שבמחוז אימרתי גאורגיה. המנזר נבנה בשנת 1106 על ידי דוד הבנאי, מלך הממלכה הגאורגית המאוחדת, (1089-1125).

במשך תקופה ארוכה היה מנזר גלאתי אחד ממרכזי ההשכלה הגבוהה בגאורגיה. היה בו אקדמיה שהעסיקה חלק מאנשי המדע המפורסמים של גאורגיה, ביניהם מדענים, תאולוגים ופילוסופים, הרבה מאלה שהיו פעילים במנזרים האורתודוקסיים השונים מחוץ לגאורגיה או באקדמיית מנגן שבקונסטנטינופול.

היסטוריונים מאותם הימים תיארו את העבודה שנעשית באקדמיה כך: 

האקדמיה נמצאה על גבעה מיוערת, כ-11 ק"מ צפון-מזרחית לכותאיסי. דוד הבנאי שייסד את האקדמיה, לא זכה בסופו של דבר לראות בהשלמתה, ונקבר על פי הנחיותיו המפורשות, ברצפת שער הכניסה הראשית בחלק הדרומי, כי, על פי האגדה, רצה המלך הענו שכל נתין בממלכה יעבור מעל קברו. דוד היה מעורב באופן אישי בבניית האקדמיה, ונקשרו לו בשל כך אגדות רבות.

מנזר גלאתי שימש מרכז תאולוגי גדול ומשך אליו מלומדים רבים. הלימודים כללו תאולוגיה, גאומטריה, אסטרונומיה, מוזיקה, רטוריקה, שפות וציור. עד תחילת המאה ה-20 במנזר נשמר כתב עת עתיק הבשורות של מוכווי שכיום נמצא בטביליסי.

המנזר נחרב פעמיים על ידי העות'מאנים, אולם הצליח לשמר מספר רב של ציורי פרסקו וכתבי יד המתוארכים למאות השתים עשרה - שבע עשרה.

בשנת 1994, הכריזה אונסק"ו על המנזר כאתר מורשת עולמית.

== הפרסקאות במנזר ==

רוב הפרסקאות במנזר הם מהמאה השש עשרה, מלבד אלה שבכניסה לכנסייה הראשית, המתוארכים לתחילת המאה השתים עשרה. גם אפסיס הכנסייה הגדולה עשוי כולו פסיפס מאותה מאה המורכב ממעל לשני מיליון אבנים. בכנסייה נמצא גם איקונין חאחוּלי המפורסם ביותר בגאורגיה. האיקונין היה הגדול מסוגו בעולם, אולם הרוסים גנבו אותו, שברו אותו ומכרו את חלקיו. חלקים מהאיקונין נמצאים כיום במוזיאון הממלכתי בטביליסי, במוזיאון מטרופוליטן בניו יורק, והיתר בידיים פרטיות.

<gallery mode=packed widths="250px" heights="250px">
Gelati Theotokos.jpg|תאוטוקוס
Gelati archangel.jpg|מיכאל
Gelati Ascension.jpg|חג העלייה
Georgia-DavidIV.jpg|דוד הבנאי
Gelati (state.gov).PNG|ציורי פרסקו
</gallery>

== קישורים חיצוניים ==

* 
* [http://www.matiane.com/photoes/gelati/index.html גלריית תמונות של המנזר]
* לבן אורושדזה, מנזר גלאתי, <SMALL>(אנגלית)</SMALL>

גלאתי
גלאתי
קטגוריה:כותאיסי
קטגוריה:ממלכת גאורגיה
גלאתי
המפחידנים

המפחידנים (באנגלית: O-bake no... Holly / Holly the Ghost, ביפנית: おばけのホーリー) היא סדרת אנימה יפנית. הסדרה בת 100 הפרקים (בגרסה היפנית המקורית היו 200 פרקים) הופקה במקור לטלוויזיה בין השנים 1991- 1993. 

בישראל הסדרה שודרה בטלוויזיה החינוכית ב-1995.

עלילת הסדרה מתמקדת במכשפה בשם גברת ברקת בעלת עסק של "מפחידנים" (יצורים הגורמים לאימה) אשר לוקחת תחת חסותה את שוקו אשר מעוניין להיות מפחידן בעצמו. טופי, פלפלון וגלילי ממונים על ידי גברת ברקת ללמד את שוקו להיות מפחידן אמיתי.

== הדמויות הראשיות ==	
* שוקו - יכול להפוך להיות שוקולדים בכל מני צורות וכך הוא מפחיד אנשים. נוצר בפרק בראשון שגברת ברקת קסמה את השוקולד שהכינה על מנת שיהיה מוכן יותר מהר. באחד הפרקים חוגג את יום הולדתו הראשון עם אישה מבוגרת שחוגגת את הולדתה לבד, לאחר שגברת ברקת לא זכרה את היום בו נוצר. בפרק אחר חווה את כאב השיניים הראשון שלו. 
* טופי - סוכריית טופי אשר מסוגלת להופך צורתה לסוכריות כדי להפחיד אנשים.
* פלפלון - פלפל ירוק.
* גלילי - גליל נייר טואלט.
* גברת ברקת - מכשפה אשר אחראית על המפחידנים, וכמו כן היא יצרה את ארבע הדמויות הראשיות, וכן גם מפחידנים נוספים אחרים. 
* זהבית - ילדה בעלת שער זהוב השונאת את המפחידנים.יש לה חתול בשם חתולי ממנו המפחידנים חוששים. באחד הפרקים יוצרת עסק ללכידת מפחידנים ע"פ סרט שראתה (פרודיה על מכסחי השדים). 
* בוקי וסונקי - תאומים עליהם משגיחה זהבית.

== קישורים חיצוניים ==

* 
* [http://www.animenewsnetwork.com/encyclopedia/anime.php?id=1679 Anime News Network]
* [http://www.anisearch.de/?page=anime&id=2075 anisearch]
* [http://www.accessup.org/eanime/7_O_2Dbake_20no_2E_2E_2E_20Holly_20_28Holly_20the_20Ghost_29/ Japanese works database]
* [http://www.manga.gen.tr/anime.php?anime=3445&title=1 Anime Manga Haber]

קטגוריה:סדרות אנימה
קטגוריה:סדרות אנימה משנות ה-1990
קטגוריה:הטלוויזיה החינוכית הישראלית - תוכניות רכש
גבריאל בטנקור

גבריאל בטנקור (בספרדית: Gabriel Betancourt; 2002–1919), פוליטיקאי קולומביאני.

בטנקור היה שר החינוך בממשלתו של הרודן הקולומביאני רוחס פינילה (1953–1957) ושגריר קולומביה ליד מוסדות אונסק"ו בצרפת. אביה של הסנטורית אינגריד בטנקור, שנחטפה על ידי אנשי ארגון הגרילה FARC ב-23 בפברואר 2002. גבריאל בטנקור נפטר ב-23 במרץ 2002, חודש לאחר חטיפת בתו.

==קישורים חיצוניים==

קטגוריה:פוליטיקאים קולומביאנים
קטגוריה:דיפלומטים
קטגוריה:מדיין: אישים
קטגוריה:ילידי 1918

קטגוריה:קולומביאנים שנפטרו ב-2002
בילי הנער

קברו של בילי הנער בניו מקסיקו
הנרי מקארתי (באנגלית: Henry McCarty; 1859 – 14 ביולי 1881), המוכר בכינויו בילי הנער (Billy the kid), והיה ידוע גם בשמות הנרי אנטרים (Antrim) וכן ויליאם האריסון בוני (Bonney), היה פושע אמריקאי במאה ה-19. בילי הנער היה מיומן בשימוש ברובה והשתתף במלחמת מחוז לינקולן. לפי האגדה הרג 21 אנשים.

גובהו של בילי הנער היה 1.72 מטר, עיניו כחולות, לחייו חלקות, שיניו הקדמיות בולטות. נאמר עליו שהיה ידידותי בזמנים מסוימים, אך היה יכול להיות קצר רוח ונחוש. דבר זה הפך אותו לפושע מסוכן, כאשר השתלבה תכונה זו עם תעוזתו וכישורי הירי שלו. בילי הנער כמעט ולא היה ידוע במהלך חייו,וגם היה חברו של ניקולוס מיקאבלי אך התפרסם בשנה שלאחר מותו כאשר פט גארט, השריף שהרג אותו, פרסם ביוגרפיה סנסציונית שנקראה "החיים האותנטיים של בילי, הנער". החל מפרסום ספרו של גארט, התפתחה דמותו של בילי הנער והפכה לאחד מהסמלים העיקריים של המערב הישן של אמריקה.

== ביוגרפיה ==
הנרי מקארתי נולד בניו יורק ב-17 בספטמבר 1859. ישנה מחלוקת בקרב ההיסטוריונים לגבי תאריך הולדתו האמיתי של מקארתי והועלתה אפשרות כי נולד ב-23 בנובמבר 1859. אחיו הצעיר נולד בשנת 1863. בעקבות מותו של אביו של בילי, עבר עם משפחתו לאינדיאנפוליס, אינדיאנה ובשנת 1870 עבר לויצ'יטה, קנזס. אמו התחתנה מחדש ב-1 במרץ 1873 בסנטה פה שבניו מקסיקו והמשפחה עברה לגור בסילבר סיטי שבמדינה. אמו מתה משחפת בשנה שלאחר מכן, כאשר בילי היה בן 15 בלבד.

כשהיה בן 16 (שנת 1875), החל בילי בגנבות רכוש ונכלא. הוא ברח מהכלא והפך לפושע נמלט. הוא ברח לטריטוריית אריזונה, החל לעבוד בחקלאות ולהמר. בשנת 1877 התעמת עם נפח מקומי והרג אותו. הוא נכלא, אך ברח שוב, הפעם לטריטוריית ניו מקסיקו, שם הצטרף לכנופיה מקומית.

ב-23 בדצמבר 1880 נעצר ונכלא. במשפטו נפסק לו עונש מוות, אולם בילי הצליח לברוח לפני ביצוע גזר הדין. לאחר שלושה חודשים נורה למוות על ידי השריף פט גארט.

בנובמבר 2017 נחשפה תמונה של בילי הנער לצד השריף שהרג אותו. נסיבות הצילום לא ידועות, ומחירה של התמונה מוערך בהון רב.

== בתרבות ==
דמותו של בילי הנער היוותה השראה למספר רב של ספרים, סרטים, סדרות טלוויזיה, ושירים. בין השאר, מופיעה דמותו בסדרת הנוער "הסודות של ניקולס פלמל בן האלמוות".

בקולנוע, דמותו של בילי הנער הופיעה במספר רב של סרטים. בין השאר,
* ב-1911 הופיעה דמותו של בילי הנער לראשונה בשני סרטים אילמים, "Billy the Kid" ו-"The Adventures of Billy". בשניהם, דמותו של בילי משוחקת על ידי נערה המתחזה לנער.
* בילי הנער הוא אחת הדמויות שפוגשים ביל וטד בסרט המדע בדיוני הקומי ההרפתקה המצוינת של ביל וטד מ-1989. 
* דמותו של בילי הנער מופיעה בסרט הנרי הזקן מ-2021.

==קישורים חיצוניים==

* 
* 
* 
* 

==הערות שוליים==

קטגוריה:ניו יורק: אישים
קטגוריה:פולקלור אמריקאי
קטגוריה:פושעים פליליים אמריקאים
קטגוריה:רוצחים בארצות הברית
קטגוריה:אישים במערב הישן של אמריקה
קטגוריה:אישים שנכתבו רומנים על-פי חייהם
קטגוריה:בורחים מכליאה בארצות הברית
קטגוריה:אמריקאים שנולדו ב-1859
קטגוריה:אמריקאים שנפטרו ב-1881
אנדרס פאסטראנה אראנגו

אנדרס פאסטראנה אראנגו
אנדרס פסטראנה אראנגו (בספרדית: Andrés Pastrana Arango) (נולד ב-17 באוגוסט 1954) היה נשיא קולומביה בין השנים 1998-2002. אביו, מיסאל פאסטראנה, היה נשיא קולומביה בין השנים 1970-1974.

ב-18 בינואר 1988 נחטף אנדרס על ידי קרטל הסמים של מדיין בניסיון למנוע את הסגרתו של מנהיג ארגון הפשע, פבלו אסקובר, לארצות הברית. שבוע לאחר החטיפה הוא חולץ על ידי משטרת קולומביה. בחודש מרץ 1988 הוא נבחר לראש עיריית בוגוטה, תפקיד בו כיהן עד 1990. תקופת נשיאותו זכורה בעיקר בגלל השיחות שניהל עם ארגון הטרור והגרילה המרקסיסטי FARC, עם ההחלטה להקים אזור מפורז, שבו הצבא לא ינהל מרדפים אחר אנשי הארגון, ועם החלטתו להפסיק את השיחות ולבטל את השטח המפורז, במחאה על סדרת חטיפות שביצעו אנשי הגרילה.

==קישורים חיצוניים==

* 

קטגוריה:נשיאי קולומביה
קטגוריה:בני ערובה
קטגוריה:ראשי עיריית בוגוטה
קטגוריה:מקבלי עיטור מסדר ההצטיינות של הרפובליקה של פולין
קטגוריה:מקבלי עיטור מסדר השמש של פרו
קטגוריה:אישים שנחטפו
קטגוריה:ילידי 1954
אניס

כַּמְנוֹן האניס (שם מדעי: Pimpinella anisum) או כַּמְנוֹן ירוק, לעיתים קרובות רק אָניס הוא צמח עשבוני חד-שנתי בסוג כמנון.

מקור שמו מן השפה השומרית, בהגיית: 'אַנישׁ' (ANIŠ) (באנגלית: anise; בצרפתית: anis vert; ביוונית: אָנִיסוֹן; בערבית: ينسون, יַנְסוּן), הוא צמח תבלין ממשפחת הסוככיים, אשר גדל בר במזרח אגן הים התיכון ובדרום-מערב אסיה.

יש המזהים את הכמנון עם הצמח הנקרא בתלמוד "אכרוע".

כמנון האניס גדל לגובה של כמטר. עלי האניס בקרבת בסיס הצמח פשוטים, באורך 2–3 ס"מ; בעוד שעלים גבוהים יותר מנוצים ומחולקים למספר עלעלים. פרחי כמנון האניס לבנים, בקוטר 3 מילימטר, ומופקים בתפרחת צפופה. הפרי מלבני ויבש, באורך 3–5 מ"מ.

לפירות האניס שימוש נרחב ברפואה הקדומה והטבעונית; ובבישול והכנת משקאות חריפים. <br>הצמח משמש למאכל זחלים של חלק מסוגי הפרפראים, במיוחד עשיים.

== לשימוש במאכלים ==
צמח האניס משמש להכנת משקאות חריפים (משקאות אניס) בארצות הנמצאות מסביב לים התיכון כגון ערק, ראקי, אוזו, פאסטיס ואבסינת.

בנוסף משמשים "תמצית אניס" או "שמן אניס" לייצור של ממתקי ליקריץ.

גרגרי האניס משמשים כתבלין לאפייה של לחם, עוגות או עוגיות וגם כתה או כתוספת לקפה.

אניס משמש כתבלין במטבח ההודי, ובמטבחים נוספים.

== גלריה ==
<gallery mode="packed">
קובץ:AniseEssOil.png|שמן אניס
קובץ:Aniseed p1160018.jpg|גרגירי אניס
קובץ:Koehler1887-PimpinellaAnisum.jpg|איור בוטני של אניס
קובץ:Pimpinella anisum. Anís.jpg|פרחי האניס
קובץ:Anis-fleur.jpg|פרחי האניס
קובץ:AniseedPlant بذر اليانسون.jpg|פרחי האניס
</gallery>

==ראו גם==
*שומר
*ערק
*אוזו
*אבסינת
*שוש

==קישורים חיצוניים==

* 
* [http://www.gamnon.net/AG-NewHerbal/Herbs11-Kaf/Heb-Spices-Alef-Anise.htm פרטים על הכמנון], באתר גאמנון
* 
* 

==הערות שוליים==

קטגוריה:צמחים שתוארו ב-1753
קטגוריה:טקסונים שתוארו בידי קארולוס ליניאוס
קטגוריה:סוככיים
קטגוריה:עשבי תיבול
קטגוריה:פרחים לבנים בארץ ישראל
קטגוריה:תבלינים
1976 במדע

רשימת אירועים מדעיים עיקריים שהתרחשו ב-1976.

== חקר החלל ==
* 20 ביולי – חללית ויקינג 1 נחתה על המאדים. בהמשך מתקבלות תמונות של פני השטח.
* 3 בספטמבר – חללית ויקינג 2 נחתה על המאדים.

== מדעי המחשב ==
* ייצור מחשב על Cray 1.
* המצאת מדפסת לייזר על ידי חברת IBM.
* תחילת ייצור מעבד Intel 8085
* כתיבת Emacs ראשון.
* 1 באפריל – הקמת חברת אפל על ידי סטיב ג'ובס וסטיב ווזניאק.

==מתמטיקה==
* הוכחת משפט ארבעת הצבעים

==רפואה==
* תחילת שימוש ב-PET
* התפרצות אבולה באפריקה

== תעופה ==
* 21 בינואר – טיסה ראשונה של הקונקורד.

== פרסים ==
* פרס נובל
**פרס נובל לפיזיקה – ברטון ריכטר, סמואל טינג (Samuel Ting), ארצות הברית, על עבודתם החלוצית בגילוי חלקיק יסודי כבד מסוג חדש (מֶזון J/Ψ המורכב מקווארק קסום).
** פרס נובל לכימיה – ויליאם נון ליפסקומב (William Lipscomb), ארצות הברית, על מחקריו בעניין מבנה הבוראנים (boranes, משפחה של תרכובות מהצורה B<sub>x</sub>H<sub>y</sub>, הידרידים של היסוד בור)
** פרס נובל לפיזיולוגיה ורפואה – ברוך שמואל בלומברג, ארצות הברית, על גילוי נגיף הצהבת מסוג B; ד. קרלטון גיידוסק (Daniel Carleton Gajdusek) ארצות הברית, על תיאור מחלת קורו הנגרמת על ידי קניבליזם
*פרס טיורינג – מיכאל רבין ודנה סקוט (Dana Scott)
*פרס ישראל
**טכנולוגיה והנדסה – יוסף רום

== נולדו ==

* 19 בנובמבר – ג'ק דורסי, מפתח רשת ויזם אמריקאי, ידוע בעיקר כמייסד והמנכ"ל של הרשת החברתית טוויטר, וכמייסד ומנכ"ל חברת שירות התשלומים לפלאפון "Square"

== נפטרו ==
* 19 בינואר – הידסוגו יאגי (Hidetsugu Yagi), מהנדס יפני ממציא אנטנת יאגי (נולד ב-1886)
* 1 בפברואר – ורנר הייזנברג, פיזיקאי גרמני וחתן פרס נובל לפיזיקה (1932) על יצירתה של מכניקת הקוונטים, שיישומה הוביל, בין היתר, לגילוי צורות אלוטרופיות שלמימן, (נולד ב-1901)
* 1 בפברואר – ג'ורג' הויט ויפל, ביולוג אמריקאי, חתן פרס נובל לפיזיולוגיה ורפואה על גילוי טיפול בכבד לריפוי מאנמיה (נולד ב-1878)
* 2 בפברואר – מיכאל פולני, רופא ומדען רב-תחומי הונגרי יהודי, שהתנצר. מחקריו והגותו היו בכימיה פיזיקלית, כלכלה ופילוסופיה (נולד ב-1891)
* 9 בפברואר – יוחנן אהרוני, ארכאולוג ישראלי, עסק בתחום הארכאולוגיה המקראית והגאוגרפיה-ההיסטורית של ארץ ישראל (נולד ב-1919)
* 31 במאי – ז'אק מונו, ביולוג צרפתי חתן פרס נובל לפיזיולוגיה ורפואה (1965) על חלקו בעל גילוי mRNA, ריבוזומים והגנים השולטים על ביטוי גנים אחרים, (נולד ב-1910)
* 26 בספטמבר – לבוסלב רוּזִ'יצְ'קָה, כימאי קרואטי, חתן פרס נובל לכימיה (1939) על עבודתו על פולימתילנים וטרפנים גבוהים (נולד ב-1887)
* 3 באוקטובר – אמיל בּנבניסט, בלשן צרפתי יהודי יליד סוריה, מומחה בשפות האיראניות, בשפות הודו, בארמנית ובשפות הודו-אירופיות אחרות (נולד ב-1902)
* 5 באוקטובר – לארס אונסאגר, כימאי נורווגי-אמריקאי, חתן פרס נובל לכימיה (1968) על פיתוח יחסי הגומלין של אונסאגר להם חשיבות בסיסית בתחום התרמודינמיקה של תהליכים בלתי הפיכים, (נולד ב-1903)
*5 בנובמבר – וילי הניג (נולד ב-1913), ביולוג גרמני שעסק בסיסטמטיקה-פילוגנטית ותרם רבות ליצירה והפיתוח של התאוריה של הקלדיסטיקה ולפתוח העצים הפילוגנטיים

==קישורים חיצוניים==

*
1977 במדע

רשימת אירועים מדעיים עיקריים שהתרחשו ב-1977.

==ביוכימיה==
* וולטר גילברט ואלן מקסם פרסמו מנגנון לגילוי מהיר של ריצוף DNA.
* פרדריק סנגר פרסם מנגנון לגילוי מהיר של ריצוף DNA.

==ביולוגיה==
* גילוי חיידקים קדומים -המהווים את אחת משלוש העל-ממלכות הטקסונומיות בביולוגיה (לצד אאוקריוטים וחיידקים אמיתיים).

==טכנולוגיה==
* 23 באוגוסט – פרס קרמר מוענק לחלוץ בתחום התעופה בכוח שרירי האדם בלבד, פול מקקרידי, מתכננו של המטוס גוסאמר קונדור, הראשון שהצלח לטוס בטיסה מבוקרת ומתמשכת
*1 בדצמבר – טיסה ראשונה של הייב בלו מטוס חמקן ראשון

== חקר החלל ==
* 10 במרץ – גילוי טבעות סביב אורנוס על ידי ג'יימס אליוט.
* 15 באוגוסט – קליטת אות ה"וואו!" במסגרת פרויקט סט"י.
* 20 באוגוסט – ארצות הברית שיגרה את החללית וויאג'ר 2.
* 5 בספטמבר – ארצות הברית שיגרה את החללית וויאג'ר 1.
* 18 באוקטובר – גילוי כיירון, הקנטאור הראשון שהתגלה.

== מדעי המחשב ==
* 16 באפריל – הכרזה על Apple II
* תחילת ייצור מחשבים Commodore PET.

==פיזיקה==
* גילוי המזון אופסילון על ידי לאון לדרמן

== רפואה ==
* 18 בינואר – גילוי בקטריה הגורמת למחלת הלגיונרים
* 3 ביולי – ביצוע בדיקת דימות תהודה מגנטית של בן אדם ראשונה.
* פרסום ICD, גרסה 9.

== פרסים ==
* פרס נובל
**פרס נובל לפיזיקה – פיליפ אנדרסון, ארצות הברית, נוויל מוט בריטניה, ג'ון ואן ולק, ארצות הברית, על המחקר התאורטי הבסיסי של המבנה האלקטרוני של מערכות מגנטיות ולא מסודרות.
** פרס נובל לכימיה – איליה פריגוז'ין, בלגיה, על תרומתו לתרמודינמיקה שלא במצבי שיווי משקל.
** פרס נובל לפיזיולוגיה ורפואה – רוג'ה גימן, מצרפת/ארצות הברית, אנדרו שלי מארצות הברית, על תיאור הורמון פפטידי המופק במוח ורוזלין זוסמן יאלו מארצות הברית על פיתוח שיטת רדיו-אימונואסיי למדידת כמויות זעירות של הורמון פפטידי על ידי שימוש בנוגדנים מסומנים רדיואקטיבית
* פרס ישראל
** מדעי החברה – אליהו לואיס גוטמן
** רפואה – נתן זלץ
*פרס טיורינג – ג'ון באקוס (John Backus)

== נולדו ==

* 3 במאי – מרים מירזאח'אני, מתמטיקאית איראנית, הייתה מתמטיקאית איראנית, כלת מדליית פילדס לשנת 2014 (נפטרה ב-2017)

== נפטרו ==
* 17 באפריל – ריכרד בראואר, מתמטיקאי יהודי גרמני-אמריקאי, תרומתו בולטת בתחומי האלגברה ותורת המספרים, והיה ממייסדי תורת ההצגות המודולרית (נולד ב-1901)
* 3 ביוני – ארצ'יבלד ויויאן היל, פיזואולוג בריטי, חתן פרס נובל לפיזיולוגיה ורפואה
* 16 ביוני – ורנר פון בראון מדען טילים גרמני, ואחת מדמויות המפתח בפיתוח טכנולוגיית הטילים בגרמניה ואחר כך בארצות הברית (נולד ב-1912)
* 26 ביולי – אוסקר מורגנשטרן, כלכלן אוסטרי-אמריקאי, ממייסדי תורת המשחקים (נולד ב-1902)
* 6 בספטמבר – ג'ון אדנזור ליטלווד, מתמטיקאי בריטי, עסק באנליזה מתמטית (נולד ב-1885)

==קישורים חיצוניים==

*
המעגל הקטן

המעגל הקטן הייתה תוכנית טלוויזיה ישראלית ששודרה בין השנים 1997 ל-2000 (שלוש עונות) בערוץ 2, בשעות השידור של הזכיינית רשת בימי שבת בבוקר ושישי אחר הצהריים. את התוכנית הנחה גל אוחובסקי, והיא עסקה במבחר תחומי תרבות "גבוהה" ו"פופולרית" (עם משקל רב יותר לאחרונה).

שמה של התוכנית נבחר כדי להדגיש את ההבדל בין התכנים המשודרים בה לבין התכנים ב"מעגל הגדול" - תוכניתו של דן שילון, שהייתה באותם ימים תוכנית הדגל של הזכיינית רשת.

בשל נתוני צפייה נמוכים (שנבעו בין היתר משיבוץ התוכנית בשעות שבהן הצפייה נמוכה), היו צעדים לבטלה לאחר העונה הראשונה; אך נחתמה עצומה להשאירה.

בנוסף, התעוררו מספר שערוריות בעקבות פרובוקציות שהתרחשו בתוכנית. כך, למשל, לאחר הקרנת פרק של הסדרה "תקומה" בערוץ הראשון, רואיין בתוכנית העיתונאי שאול ביבי, שהגיב לפרק (העוסק במצוקתם של בני עדות המזרח, כמו למשל אירועי ואדי סאליב) בקריאה "מוות לאשכנזים". גם העיתונאי מנחם בן, אשר ידוע בהתבטאויות בוטות, התארח בתוכנית מספר פעמים.

קטגוריה:תוכניות טלוויזיה ישראליות
קטגוריה:תוכניות טלוויזיה ישראליות שעלו לשידור בשנות ה-1990
קטגוריה:ערוץ 2: תוכניות וסדרות
קטגוריה:רשת: תוכניות וסדרות
הדייט שלי לחתונה

הדייט שלי לחתונה (באנגלית: The Wedding Date) הוא סרט רומנטי בבימויה של קלייר קילנר שיצא בשנת 2005. הסרט מבוסס על רומן רב-מכר של אליזבת יאנג.

קאט אליס היא רווקה ניו יורקית שחוזרת אל בית הוריה שבלונדון לכבוד החתונה שעומדת להיערך לאחותה הצעירה איימי. קאט נדהמת לגלות שארוסה לשעבר ג'פרי, שזרק אותה לפני שנתיים, הוא השושבין של אד, בעלה לעתיד של אחותה. מחשש למפגש עמו וכדי להרשימו היא שוכרת נער ליווי בשם ניק מרסר.
העניינים מסתבכים כאשר מגלים כי אחותה של קאט, איימי, ניהלה רומן מהצד עם ג'פרי כאשר עוד היה עם קאט, והיא חושפת את רגשות האשמה לפני אד.

==צוות השחקנים==
* קאט אליס (דברה מסינג)
* ניק מרסר (דרמוט מלרוני)
* איימי (איימי אדמס)
* אד (ג'ק דוונפורט)
* TJ (שרה פאריש)
* ויקטור אליס (פיטר איגן)

==קישורים חיצוניים==

* 

קטגוריה:סרטי 2005
קטגוריה:סרטים רומנטיים
קטגוריה:סרטי קומדיה אמריקאיים
קטגוריה:זנות גברית בקולנוע
קטגוריה:זנות בקולנוע
אולימפיאדת פריז (1924)

אולימפיאדת פריז (1924) היא האולימפיאדה השמינית בעת החדשה. היא נמשכה כמעט שלושה חודשים מ-4 במאי עד 27 ביולי 1924. השתתפו בתחרויות 3,089 ספורטאים מ-44 מדינות.

היו אלו המשחקים האחרונים שאורגנו על ידי פייר דה קוברטן – מייסד התנועה האולימפית. הסיסמה האולימפית – "Citius, Altius, Fortius" (מהר יותר, גבוה יותר, חזק יותר) הושמעה בפעם הראשונה.

סוכם סופית על אורך מסלול ריצת המרתון – 42,195 מטר.

== אירועים בולטים ==
===אתלטיקה===

* הרולד אברהמס היהודי (), זכה בשתי מדליות, מהן אחת זהב בריצה היוקרתית ביותר ל-100 מטר
* בתחרויות האתלטיקה שלטו "הפינים המעופפים" ():
*:פאבו נורמי (), זכה ב-5 מדליות זהב כולל ריצת 1500 מטר ובריצת 5000 מטר
*:וילה ריטולה (),זכה ב-6 מדליות מהן 4 זהב
*:אלבין סטנרוס (),זכה במדליית זהב בריצת מרתון
*:אליאס כץ היהודי (), זכה בשתי מדליות מהן אחת זהב
* באד האוזר (), זכה בשתי מדליות זהב, הדיפת כדור ברזל וזריקת דיסקוס
* הארולד אוסבורן (), זכה בשתי מדליות זהב, קפיצה לגובה וקרב עשר

===התעמלות===
* לאון שטוקלי () זכה בשתי מדליות, בתחרות הקרב-רב אישי ובתרגיל על המתח
* איטליה () זכתה בתחרות הקבוצתית, לפני צרפת () ושווייץ ()
* שווייץ () זכתה בתחרות ההתעמלות עם 2 מדליות זהב, 2 מדליות כסף, ו-3 מדליות ארד ו-7 מדליות בסך הכל

===טניס===
ארצות הברית זכתה בכל מדליות הזהב האפשריות:
*הלן וילס (), זכתה בשתי מדליות זהב, בטורניר לנשים ובטורניר לזוגות נשים עם הייזל הוצ'קיס וייטמן שזכתה גם במדליית זהב בטורניר לזוגות מעורבים עם ריצ'רד נוריס ויליאמס ().
*וינסטנט ריצ'רדס (), זכה ב-3 מדליות, 2 מדליות זהב בטורניר לגברים ובטורניר לזוגות גברים עם פרנסיס האנטר ומדליית כסף בטורניר לזוגות מעורבים עם מריון ג'סאפ ()

===סיף===
* רוג'ה דוקרה (), זכה ב-5 מדליות מהן 3 זהב

===שחייה===

* אתל לאקי (), זכתה בשתי מדליות זהב
* ג'וני וייסמילר (), זכה ב-3 מדליות זהב ובמדליית ארד בכדורמים
* בוי צ'רלטון (), זכה ב-3 מדליות מהן אחת זהב

==מדליות==
המדינות שגרפו את מירב המדליות:

{| border="1" cellpadding="2" cellspacing="0"
|- bgcolor="#efefef"
| מקום
| מדינה
| bgcolor="gold" |זהב
| bgcolor="silver" |כסף
| bgcolor="CC9966" |ארד
| סה"כ
|-align=center
| 1
| align=right | ארצות הברית
| 45
| 27
| 27
| 99
|-align=center
| 2
| align=right | פינלנד
| 14
| 13
| 10
| 37
|-align=center bgcolor=#ccccff
| 3
| align=right | צרפת
| 13
| 15
| 10
| 38
|-align=center
| 4
| align=right | בריטניה
| 9
| 13
| 12
| 34
|-align=center
| 5
| align=right | איטליה
| 8
| 3
| 5
| 16
|-align=center
| 6
| align=right | שווייץ
| 7
| 8
| 10
| 25
|-align=center
| 7
| align=right | נורווגיה
| 5
| 2
| 3
| 10
|-align=center
| 8
| align=right | שוודיה
|| 4
|| 13
|| 12
|| 29
|-align=center
| 9
| align=right | הולנד
|| 4
|| 1
|| 5
|| 10
|-align=center
| 10
| align=right | בלגיה
| 3
| 7
| 3
| 13
|}

==ראו גם==

* יהודים באולימפיאדת פריז

==קישורים חיצוניים==

* 
* 
* , נבחרת דנמרק בהתעמלות, אולימפיאדת פריז (1924)

*
קטגוריה:פריז: תחרויות ספורט
קטגוריה:פריז: היסטוריה
קטגוריה:1924 בספורט
פריז
קטגוריה:1924 בצרפת
מישהו כמוך

מישהו כמוך (Someone like You) הוא קומדיה רומנטית בבימויו של טוני גולדווין. הסרט מבוסס על הרומן של לורה זיגמן ששמו "גידול בעלי חיים" (Animal Husbandry).

==עלילה==
הסרט מספר על ג'יין גודייל, אישה אשר אינה מצליחה להחזיק במערכות יחסים. במהלך הסרט היא מתחילה "לחקור" את התופעה ומבססת את טענותיה על ניסויים מחקרים. לאחר זמן של מחקר היא מוציאה מאמר על הנושא באינטרנט ומקבלת תגובות חיוביות ומתחילה להתפרסם. באותו זמן, היא עוברת לגור יחד עם שותף דירה העונה על כל הקטגוריות. השנים מפתחים מערכת יחסים שסותרת את התאוריות של ג'יין. בסוף הסרט, ג'יין נחשפת ומגלה כי כל ניסיונותיה להראות מדוע מערכות יחסים לא מחזיקות היו בגללה ולא בגלל תאוריות שונות לגבי המין השני.

==שחקנים==
* אשלי ג'אד - ג'יין גודייל
* גרג קיניר
* יו ג'קמן
* מריסה טומיי
* אלן בארקין
* קת'רין דנט
* קית' רדין
* דריק קרלטון גרנט
* לורה ריגן
* סו ג'ין סונג
* מיריי אנוס

==קישורים חיצוניים==
* 

* [http://bidur.hevre.co.il/titles/EDB815b370df2/ מישהו כמוך] בחבר'ה בידור
קטגוריה:סרטי 2001
קטגוריה:סרטי קומדיה
קטגוריה:סרטים אמריקאיים משנת 2001
קטגוריה:סרטים רומנטיים
1979 במדע

המצאת ה[[תקליטור]]

==גאולוגיה==
* פיתוח סולם מגניטודה לפי מומנט להערכת חוזק רעידת אדמה

== חקר החלל ==
* 9 ביולי – חללית וויאג'ר 1 מתקרבת לצדק ב-570 אלף ק"מ.
* 1 בספטמבר – החללית פיוניר 11 עברה על פני שבתאי

== טכנולוגיה ==
* 28 במרץ – תאונת אי שלושת המילין
* המצאת התקליטור
* הפעלת רשת טלפונים סלולריים מדור ראשון ביפן

== מדעי המחשב ==
* המצאת גיליון אלקטרוני ראשון על ידי חברת Visicalc
* תחילת ייצור מעבד Motorola 68000

==פיזיקה==
* גילוי הגלואון

==רפואה==
* תיאור ראשון של בולימיה נרבוזה

== פרסים ==
* פרס נובל
**פרס נובל לפיזיקה – שלדון גלשאו ארצות הברית, עבדוס סלאם פקיסטן, סטיבן ויינברג ארצות הברית, על תרומתם לתאוריה המאוחדת של האינטראקציה החלשה והאלקטרומגנטית בין חלקיקים יסודיים, כולל, בין השאר, ניבוי הזרם החלש הנייטרלי
** פרס נובל לכימיה – הרברט בראון ארצות הברית, גאורג ויטיג גרמניה, על הפיתוח והשימוש בתרכובות מבוססות בורון וזרחן, בהתאמה, בתור ריאגנטים בסינתזה אורגנית
** פרס נובל לפיזיולוגיה ורפואה – אלן מקלוד קורמאק, דרום אפריקה/ארצות הברית, גודפרי נ. האונספילד, הממלכה המאוחדת, על פיתוח ה-CT
*פרס טיורינג – קנת אייברסון (Kenneth E. Iverson) 
*פרס ישראל
** מדעי היהדות – ישעיהו תשבי
** מדעי החיים – יוחנן (הנס) לינדנר

== נולדו ==
* 29 ביוני – ארתור אבילה (Artur Avila), מתמטיקאי ברזילאי, חתן מדליית פילדס (2014)

== נפטרו ==
* 9 בפברואר – דֶנִיס גַאבוֹר, פיזיקאי הונגרי-בריטי יהודי, ממציא ההולוגרפיה, המצאה שעליה זכה בפרס נובל לפיזיקה בשנת 1971 (נולד ב-1900)
* 17 בפברואר – מישל לואב, מתמטיקאי אמריקאי יהודי יליד ארץ ישראל, מומחה בתחום תורת ההסתברות וסטטיסטיקה מתמטית (נולד ב-1907)
* 19 במרץ – אידה רולף, ביוכימאית אמריקאית, מפתחת שיטת טיפול ברפואה משלימה בשם אינטגרציה מבנית הידועה כ"רולפינג" (נולדה ב-1896)
* 2 במאי – ג'וליו נטה, כימאי איטלקי, חתן פרס נובל לכימיה לשנת 1963 על חלקו בעבודה בתחום הפולימרים הכבדים (נולד ב-1903)
* 8 ביולי – שינאיצ'ירו טומונאגה, פיזיקאי יפני, חתן פרס נובל לפיזיקה (1965) על תרומתו להתפתחות האלקטרודינמיקה הקוונטית (נולד ב-1906)
* 8 ביולי – רוברט ברנס וודוורד, כימאי אורגני אמריקאי, חתן פרס נובל לכימיה לשנת 1965 על הישגיו הרבים בתחום הבנת המבנה המולקולרי האורגני והסינתזה האורגנית ובכללם ניסוח חוקי וודוורד (נולד ב-1917)
* 6 באוגוסט – פאודור לינן, ביוכימאי גרמני, חתן פרס נובל לפיזיולוגיה או לרפואה לשנת 1964 בגין מחקרו על מנגנון ויסות הכולסטרול ומטבוליזם של חומצות שומן (נולד ב-1911)
* 12 באוגוסט – אֶרְנְסְט בוריס צֶ'יְין, ביוכימאי בריטי יליד גרמניה, יהודי, חתן פרס נובל לפיזיולוגיה או לרפואה על עבודתו בפיתוח הפניצילין (נולד ב-1906)
* 5 בספטמבר – רומן גירשמן, ארכאולוג צרפתי יהודי, עסק במשך 30 שנים בחפירות ובמחקר ארכאולוגי באיראן (נולד ב-1895)
* 7 בדצמבר – ססיליה פיין-גפושקין, אסטרונומית בריטית-אמריקאית, הייתה הראשונה שהראתה שהשמש מורכבת בעיקר ממימן (H) (נולדה ב-1900)

==קישורים חיצוניים==

*
טוען (תוכנה)

טוען (loader) הוא חלק במערכת ההפעלה שאחראי לטעינה של קובצי הרצה לתוך זיכרון המחשב והפעלתם. בדרך כלל, הטוען הוא חלק מליבת מערכת ההפעלה והוא נטען לזיכרון המחשב בעת אתחול מערכת ההפעלה ונשאר שם עד לכיבוי המחשב או אתחולו מחדש. במערכות משובצות מחשב שבהן רצה רק תוכנית מחשב אחת, כגון במכוניות או במערכות סטריאו, בדרך כלל לא קיימת במערכת ההפעלה הפונקציה של טעינת תוכניות.

במערכות הפעלה מבוססות לינוקס תפקידיו של הטוען הם:
# לוודא שקיימות ההרשאות המתאימות להרצת התוכנית.
# לטעון את קוד התכנית לזיכרון הראשי.
# לטעון את הארגומנטים שסופקו בשורת הפקודה למחסנית.
# לאתחל את המצביע למחסנית הקריאות.
# לעדכן את ערכו של האוגר שמכיל את כתובתה של ההוראה הבאה לביצוע, כך שיכיל את הכתובת של הפקודה הראשונה בתוכנית.

== ראו גם ==
* מקשר
* מקשר דינמי

קטגוריה:מערכת הפעלה
תשבץ שלד

תשבץ שלד
תשבץ שלד הוא תשבץ חסר הגדרות, שנתונות לידו כל המילים והפותר צריך לשבץ אותן במקומות הנכונים כשהוא מתאים את המילים למקומן על פי אורכן ועל פי הצטלבותן.

תשבץ שלד, בדומה לתפזורות השונות, לא מצריך ידע מוקדם, רק כשרים קומבינטוריים וידע בסיסי באריתמטיקה (כדי לספור את האותיות מהן מורכבות המילים). גם ידיעת השפה ואפילו הכרת האותיות אינה נדרשת, רק היכולת להבחין ביניהן. במקום האותיות אפשר להישתמש בסימנים מוסכמים אחרים והתוצאה לא תשתנה, לכן יש תשבצי שלד שנועדו להכיל מספרים (ארוכים למדי), הניתנים במקום המילים.

== תשבץ להרכבה ==
תשבץ להרכבה הוא תשבץ שבמקום לתת לפותרים שאלות/רמזים למילים המבוקשות, ניתנות בו המילים עצמן, אך לא בסדר המבוקש. הפותר נדרש, כמו בתשבץ שלד רגיל, לשבץ את המילים תוך התחשבות באורכן ובהצטלבותן עם המילים האחרות. לעיתים, כדי להכביד על הפותרים, מוגשת המסגרת ללא הנקודות השחורות/הקווים המפרידים, כולם או מקצתם. בהנחיות הפתרון נוקבים במספר הנקודות השחורות/הקווים המפרידים החסרים.

קיים גם שילוב בין תשבץ להרכבה לתשבץ רגיל, תשבץ בו ניתנות המילים להרכבתו, אך ללא הנקודות השחורות/הקווים המפרידים ולצידן מוסיפים רק את ההגדרות של המילים שצריך להציב במאוזן או רק את ההגדרות של המילים שצריך להציב במאונך.
==קישורים חיצוניים==

שלד
בל תוסיף ובל תגרע

בל תוסיף ובל תגרע הן שתי מצוות לא תעשה מהתורה שמקורן בפסוק: . בפסוק זה כלולים שני איסורים: האיסור להוסיף על המצוות, והאיסור לגרוע מהן.

== איסור הוספה על המצוות ==
=== פרטי האיסור ===
שיטת הרמב"ם היא שכל מצווה, איסור או דין שאדם מוסיף על המצוות הכתובות בתורה, בין על המצוות שבתורה שבכתב ובין על המצוות שבתורה שבעל פה - עובר באיסור זה (וכגון שיאמר שיש איסור בתורה לבשל עוף עם חלב, בעוד שאיסור זה הוא רק מחז"ל).

רוב המפרשים חולקים על הרמב"ם (ראו ספר החינוך מצווה תנ"ד) וסוברים שאיסור זה הוא רק במצוות עשה. עוברים על האיסור רק כאשר מוסיפים על מצווה קיימת, כגון המניח תפילין עם ה' בתים<ref>סנהדרין פח ע"ב</ref> או המנענע בחמשה מינים בסוכות<ref>שולחן ערוך סימן תרנא' סעיף י"ד</ref>

העושה את אותה מצווה כמה פעמים (כגון תוקע בשופר כמה פעמים או נוטל ארבעת המינים כמה פעמים) אינו עובר על איסור זה מכיוון שלא הוסיף על המצווה אלא רק קיים אותה מספר פעמים.

המקיים מצווה שלא בזמנה (כגון היושב בסוכה ביום השמיני) לא עובר על איסור בל תוסיף, אלא אם כן כיוון בדעתו שהוא מקיים מצווה<ref>שולחן ערוך סימן תרסו' סעיף א'</ref> (מצוות ישיבה בסוכה). וכן אדם הנמנע מאכילת חמץ לאחר פסח אינו עובר משום בל תוסיף משום דהוי שב ואל תעשה. 

=== דיני האיסור ===
איסור זה נאמר לכל איש ואשה בכל מקום ובכל זמן. העובר על איסור זה במזיד מתחייב במלקות. אך זה בתנאי שיהיו עדים בדבר ושתהיה התראה.

המפרשים נחלקו האם האיסור הוא דווקא בכוונה לשם מצווה, או אף בלא כוונה.

=== מצוות דרבנן ===
לחכמים, ניתן כוח להוסיף מצוות על התורה ולשנות דינים בשעת הצורך (רק בסנהדרין).

דוגמאות:
* דוגמה למצווה שהוסיפו חכמים - החיוב להדליק נר חנוכה.
* דוגמה לאיסור שאסרו חכמים - בישול ואכילה של עוף בחלב
* דוגמה למצווה ששינו חכמים - ביטול מצוות שופר וארבעת המינים כאשר חל בשבת.

נחלקו המפרשים, האם כוח זה של חז"ל סותר את איסור בל תוסיף ובכל זאת ניתן להם כח זה, או שכח זה אינו כלול באיסור, ומה שכלול באיסור - נאסר גם על החכמים להוסיף (שתי הדעות מובאות במנחת חינוך במצווה תנד, אות ב').

=== טעם האיסור ===
טעם האיסור הוא מפני שהאל ציווה לנו תורה שלמה ללא חיסרון ולכן החושב שניתן להוסיף על המצוות ובכך להשלים את התורה, מראה שיש בה חיסרון והיא איננה שלמה. מחשבה זו היא פגם באמונה ולכן אסר האל בתורתו להוסיף עליה.

== איסור גריעה מן המצוות ==
=== פרטי האיסור ===
כל המחסיר מן המצוות או מן האיסורים שבתורה עובר בלאו זה. מבואר בספר החינוך שדווקא כאשר מחסיר בשיעור המצווה, עובר בלאו זה (כגון המניח תפילין עם שלוש פרשיות במקום ארבע). אך הרמב"ם סובר שדווקא אם יאמר שמותר מן התורה לעשות דבר מסוים - והוא אסור - עובר בלא תגרע (כגון האומר שמותר מן התורה לאכול בשר בחלב).

=== דיני האיסור ===
כמו בבל תוסיף, איסור זה נוהג בכל איש ואשה בכל מקום ובכל זמן. העובר עליו בעדים ובהתראה - חייב מלקות.

=== טעם האיסור ===
טעם האיסור כטעם איסור בל תוסיף - פגיעה בשלמות תורת האל.

== ראו גם ==
* כל המוסיף גורע

== קישורים חיצוניים ==
* 
* [http://www.aish.co.il/tp/sw/48853252.html לא תוסיף ולא תגרע] באתר אש התורה
* [http://www.ybm.org.il/hebrew/LessonArticle.aspx?item=3380 איסור לא תוסיף ולא תגרע], מאת הרב רן כלילי, באתר ישיבת ברכת משה

== הערות שוליים ==

קטגוריה:תרי"ג מצוות
קטגוריה:מצוות לא תעשה
קטגוריה:מצוות הנוהגות בזמן הזה
קטגוריה:פרשת ראה
אאוגסבורג

אָאוּגְסְבּוּרְג (; בכתיב מיושן: אויגשׂפורג, או אויגסבורג) היא עיר בדרום-מרכז גרמניה השוכנת במפגש הנהרות ורטאך ולך. זוהי הבירה והעיר הגדולה של מחוז שוואביה במדינת בוואריה. מניין האוכלוסין עמד על 301,033 בסוף שנת 2022.

ב-2019 מערכת ניהול המים ההיסטורית של אאוגסבורג הוכרזה כאתר מורשת עולמית של אונסק"ו.

== היסטוריה ==
העיר נוסדה בשנת 15 לפנה"ס, תחת שלטון קיסר רומא אוגוסטוס, בתור מחנה קבע לחיל מצב בשם אוגוסטה וינדליקום. בסביבות שנת 120 לספירה הייתה אאוגסבורג לבירתה של הפרובינקיה הרומית רייטיה. במאה החמישית לספירה נחרבה העיר על ידי ההונים, במאה השמינית היא נחרבה על ידי קרל הגדול ובמאה האחת-עשרה נחרבה על ידי ולף הראשון מבוואריה. בכל פעם קמה העיר מחורבותיה והייתה למשגשגת יותר.

אאוגסבורג הפכה לעיר קיסרית חופשית ב-9 במרץ 1276. בשל מיקומה האסטרטגי על דרכי המסחר לאיטליה, היא הפכה עד מהרה למרכז סחר גדול. פרנסי העיר הפיקו כמויות גדולות של דברי אריגה, בגדים וטקסטילים, וכן הייתה העיר לבסיס אימפריית הבנקאות של פוגר. הפוגראי, רובע בעיר שהוקדש למתן קורת גג לתושביה הנזקקים של אאוגסבורג, הוקם בשנת 1516 ומוסיף להתקיים עד ימינו.

בתקופת מלחמת העולם השנייה שכן בעיר תת-מחנה של מחנה הריכוז דכאו.

==יהודים באאוגסבורג==
הרב צבי הירש חיות טוען כי "אספורק" הנזכרת ב היא אאוגסבורג, ואם כן נמצא שהיו בה יהודים כבר בתקופת התלמוד.

בזמן הראשונים הייתה ישיבה מפורסמת בעיר. עיקר פרסומה של הישיבה היה בגלל שיטת הלימוד המיוחדת שלה. שיטת הלימוד היוותה את יסוד שיטת החילוקים שהייתה נפוצה בפולין בשנים מאוחרות יותר.

במאה ה-13 הוצא להורג בשרפה באאוגסבורג רבי אברהם הגר, גר צדק מבעלי התוספות שהורשע בשבירת פסלים ששימשו לעבודה זרה, ובשידול נוצרים נוספים להתגייר.

== ספורט ==
באוגסבורג קבוצת הכדורגל אאוגסבורג, המשחקת בבונדסליגה. אאוגסבורג הוקמה בשנת 1907 והעפילה לבונדסליגה לראשונה בעונת 2010/11. 

בעיר קיימת קבוצת הוקי קרח שמתמודדת בליגת העל, "פנתרי אוגסבורג".

== ערים תאומות ==

* 

==קישורים חיצוניים==

* 
* [http://jhva.wordpress.com/ החברה ההיסטורית היהודית של אאוגסבורג]
* [http://merhav.nli.org.il/primo-explore/search?query=any,contains,germany%20maps&tab=default_tab&search_scope=Local&sortby=rank&vid=NLI&mfacet=rtype,include,maps,1&mfacet=topic,include,Augsburg%20(Germany),2&lang=iw_IL&offset=0 מפות עתיקות של אאוגסבורג], אוסף המפות ע"ש ערן לאור, הספרייה הלאומית.

== הערות שוליים ==

*
קטגוריה:בוואריה: ערים
יעקב שפירא

רבי יעקב שפירא (ה'תרל"ג, 1873 - ט' באייר ה'תרצ"ו, 1936) היה רב העיירה וולוז'ין וראש ישיבת וולוז'ין.

==תולדות חייו==
נולד בוולוז'ין בשנת תרל"ג (1873), לר' רפאל שפירא ששימש באותה עת משנה ראש ישיבת וולוז'ין ולדרייזל בתו של הנצי"ב. בשנת תרמ"א (1881) עבר עם משפחתו לנובו-אלכסנדרובוסק שם שימש אביו ברבנות. בהיותו כבן שתים-עשרה, בתגובה לקונטרס חידושי תורה ששלח לסבו, כותב עליו הנצי"ב: 'בר חכים הוא לי, מחדש נפלא באמיתתה של תורה'. בבחרותו שב ללולוז'ין שם היה לתלמידו של גיסו המבוגר ר' חיים סולובייצ'יק. בשנת תרס"ג (1803) נתמנה כרבה של קהילת ריבנישוק שבליטא. בשנת תרע"ב (1912) נקרא על ידי אביו לוולוז'ין לסייע לו בהנהגת הישיבה. בתקופת מלחמת העולם הראשונה גלה עם אביו למינסק. בשנת תרפ"א (1921) נפטר אביו בגולה ושנה לאחר מכן, ביום י"ח בשבט תרפ"ב (1922) פתח ר' יעקב את שערי וולוז'ין מחדש. פתיחתה מחדש של הישיבה עוררה התרגשות רבה כמו בתיאור הבא:.
על שיעוריו בישיבה מספר חתנו: . מנהג מיוחד שהתקיים בוולוז'ין בזמנו מתאר בן העיר:
ר' יעקב נפטר לאחר מחלה ממושכת בוורשה ביום ט' באייר תרצ"ו (1936), ארונו הועבר לוולוז'ין שם נטמן באוהל ראשי הישיבה.

על שמו הוקמה ישיבת גאון יעקב בבני ברק.

==יחסו לשיטת המוסר==
למרות הקפדתו לשמר את צביונה של הישיבה, לא נמנע שפירא מהחדרתה של השיטה המוסרית לוולוז'ין, ניסיון שנבלם בתקופת אביו ר' רפאל:
בתקופתו פעלו שני משגיחים, חניכי תנועת המוסר, ר' יצחק ויינשטיין ור' אברהם אדלר שהביאו עמם לישיבה את רוח אסכולת המוסר, אך עם זאת, לא קיבלה השיטה בוולוז'ין את אותו צביון שהיה לה בישיבות ליטא האחרות.

==עיזבונו התורני==
היקף כתביו וגורלם מתואר בהקדמה לספרו: :
חתנו, הרב שמעון לנגבורט, מציין כי ספרו הנדפס מבוסס על: .

ספרו גאון יעקב כולל חידושי סוגיות בעניינים שונים; קונטרס 'מטעמי יעקב' על הלכות עירוב תבשילין; קונטרס 'שחרית יעקב' מתקופת עלומיו הכוללת התכתבות ארוכה עם דודו ר' חיים ברלין, וכן קונטרס 'אמרי שפר' מבנו הבחור יצחק משה שפירא.

==חיבוריו==
* גאון יעקב, שיעורים בהלכה וביאורים בש"ס ופוסקים, תל אביב תשי"ג, 1953.

==צאצאיו==
בניו: יצחק משה וזלמן יוסף; בנותיו: אסתר, רבקה, פסיה, וביילא אשת ממלא מקומו הרב חיים וואלקין, כולם נספו בשואה. בתו חנה אשת הרב שמעון לנגבורט, ראש ישיבת 'גאוני וולוז'ין' בתל אביב ואחר כך הקים את כולל וולוז'ין בבני ברק, נפטרו ללא צאצאים.

==לקריאה נוספת==
* משה צינוביץ, עץ חיים - ספר ראשון, תל אביב תשל"ב, עמ' 361-366.

== קישורים חיצוניים ==
* 'שפירא, ר' יעקב ב"ר רפאל', בתוך: דב ליפץ (מרכז המערכת), נתן גורן [ואחרים] (מערכת), יהדות ליטא, כרך ג, ספר א: "אישים", תל אביב: עם הספר, תשכ"ז, עמ' 101 (, תמונה 1299).
* [http://www.daat.ac.il/DAAT/chinuch/mosdot/volozin8-2.htm השושלת הוולוז'ינית]
* [http://www.hebrewbooks.org/pdfpager.aspx?req=6967&st=%d7%a9%d7%9e%d7%a2%d7%95%d7%9f&pgnum=4&hilite=676b2fa2-086f-468c-b4aa-3e99ebc25d34 הקדמה לספרו 'גאון יעקב']

== הערות שוליים ==

קטגוריה:נפטרים ב-1936
קטגוריה:ילידי 1873
קטגוריה:ראשי ישיבת וולוז'ין
קטגוריה:משפחת חיים מוולוז'ין
קטגוריה:משפחת אריה לייב שפירא
קטגוריה:משפחת ברלין
קטגוריה:רבנים אורתודוקסים
קטגוריה:רבנים בלארוסים
קטגוריה:רבנים ליטאים
קטגוריה:אישים שעל שמם ישיבות בישראל
המידע

המידע הוא רומן טרגי-קומי מאת הסופר הבריטי מרטין איימיס. הרומן יצא לאור ב-1995 בבריטניה, ובישראל יצא לאור בשנת 1998 בהוצאת כנרת זמורה ביתן.

==תקציר העלילה==
המידע עוקב אחר ניסיונו של ריצ'רד טל, סופר כושל בן ארבעים, לפגוע בידידו הטוב ביותר והנמסיס שלו, גווין בארי, אף הוא סופר. הרצון לפגוע נובע מתחושת עלבון והשפלה, ומרצון לנקום בגורל, אך בעיקר ממשבר גיל הארבעים שבו נמצא ריצ'רד (וכמדומה פוגע בו יותר מאשר בידידו שהוא בדיוק בגילו). ניסיונות הפגיעה נעים בין הקנטות תמימות, הטלת עלבונות עקיפים, פיתוי אשתו של גווין, פגיעה גופנית בו, ולבסוף גם ניסיון פגיעה במוניטין הספרותי שנוצר לו. הניסיונות גורמים לריצ'רד למצוא את עצמו מתעסק עם אנשי העולם התחתון, ביניהם סטיב קוזינס המכונה סקוזי. דמותו של סקוזי היא מהדמויות הראשיות ברומן, ואופיו מהווה ביקורת על החברה הפוסט-מודרנית: הוא צעיר לבן, א-מיני, בעל שאיפה להרס ולמעשי אלימות. בפגישותיו עם ריצ'רד הוא מתמרן אותו לפעול כנגד גווין, אך כל ניסיון פגיעה באחרון מביא לפגיעה חמורה יותר בריצ'רד עצמו.

מלבד הקנאה בגווין, ריצ'רד מתמודד עם כישלונותיו הספרותיים כאשר אף בית הוצאה לא מקבל את כתבי היד שלו, עם בעיות רומנטיות כאשר פירוד מאשתו מאיים עליו בגלל לילה אחד עם המזכירה שלו, ועם בעיות כלכליות כאשר למען הפרנסה הוא נאלץ לכתוב ביקורות על ביוגרפיות וכן כתבה גדולה על ידידו הסופר המצליח.

==סגנון ומבנה==
מרטין איימיס מוערך בשל סגנונו הייחודי ושליטתו הרמה בשפה האנגלית, 
והמידע נחשב לאחת הדוגמאות הבולטות ליכולות אלו. ריצ'רד טל ויריבו גווין הם שתי דוגמאות קיצוניות לסוגים של סופרים: האחד כותב ביומרנות חסרת תקנה שאינה מאפשרת לו להתפרנס, והשני זוכה בהצלחה ותהילה שהיא לחלוטין חסרת ביסוס. דרך דמותם איימיס מכסה את כל הקשת של חוויית הסופר בעידן המודרני, מתוך קשיי הכתיבה וההוצאה לאור אל התחרות המרה והיהירות האופפת את עולם הפרסום.

התמה המרכזית ברומן היא אותו "מידע" שרודף את ריצ'רד טל בשנתו, המתברר כפרשנותו המיוחדת של איימיס למשבר אמצע החיים - הוודאות הפתאומית של המוות. איימיס ממשיך ברומן זה להתעסק עם דמויות של פושעים ואנשי העולם התחתון דרך אישיותו המטרידה של סקוזי. בנוסף, הנרטיב מפעם לפעם פוסק מעיסוקו בסיפור האנושי ופותח בתיאורים של שלל תופעות קוסמיות המתרחשות באותו זמן. ריחוק פתאומי זה מהאירועים תורם לתפיסת הקטנוניות של דאגותיו של ריצ'רד טל, ואת אי-חשיבותם לעומת תנועתם האדירה של צבירי כוכבים והמוות הבלתי נמנע המחכה לו.

==הערות שוליים==

קטגוריה:מרטין איימיס
קטגוריה:רומנים (סוגה ספרותית)
קטגוריה:ספרי 1995
קטגוריה:ספרי הוצאת כנרת
רנה תום

רנה תום (בצרפתית: René Thom; 2 בספטמבר 1923 - 25 באוקטובר 2002), מתמטיקאי ופילוסוף צרפתי.
== חייו ==
תום נולד במונבליאר (Montbéliard) שבצרפת. בשנת 1951 הוא השלים את עבודת הדוקטורט באוניברסיטת פריס. בשנת 1957 קיבל משרת פרופסור באוניברסיטת שטרסבורג.

תום יצר את תורת הקטסטרופות המתמטית והיה חתן מדליית פילדס לשנת 1958. יחד עם הסלר ויטני, תרם תום תרומה מהותית גם לטופולוגיה הדיפרנציאלית ולתורת הסינגולריות. 

בעשרים השנים האחרונות לחייו רוב פרסומיו עסקו בפילוסופיה ואפיסטמולוגיה, בין היתר העריך מחדש את כתביו המדעיים של אריסטו.

== קישורים חיצוניים ==

* 
* 

קטגוריה:טופולוגים
קטגוריה:מתמטיקאים צרפתים
קטגוריה:פילוסופים צרפתים
קטגוריה:זוכי מדליית פילדס
קטגוריה:חברי האקדמיה הצרפתית למדעים
קטגוריה:בוגרי אקול נורמל סופרייר
קטגוריה:צרפתים שנולדו ב-1923
קטגוריה:צרפתים שנפטרו ב-2002
שלמה לוין

שלמה לוין (נולד ב-22 בפברואר 1933) הוא עורך דין ושופט ישראלי. כיהן כשופט בית המשפט העליון וכמשנה לנשיא בית המשפט העליון.

==ביוגרפיה==
לוין נולד בריגה שבלטביה בשנת 1933 לברטה לבית מנדלשטם ולדב לוין, ועלה לארץ ישראל עם משפחתו בשנת 1937. עם עלייתם, השתכנו ברעננה, אך לאחר זמן קצר עברה משפחתו לנתניה.

את לימודי המשפטים לתואר בוגר ומוסמך למד באוניברסיטה העברית בירושלים. עבודת הדוקטורט שלו, אותה סיים בשנת 1969, עסקה ב"מהותו של הערעור".

את התמחותו במשפטים עשה לוין במשרדם של עורך הדין יהושע רוטנשטרייך ונשיא בית המשפט העליון יואל זוסמן. בשנת 1957 הוסמך לעריכת דין ועבד תשע שנים כשכיר. באותה עת סייע לזוסמן בכתיבת ספרו "סדר הדין האזרחי" ובמקביל הרצה בפקולטות למשפטים של האוניברסיטה העברית ואוניברסיטת תל אביב. בשנת 1969 קיבל תואר ד"ר במשפטים על "דיון אזרחי".

בשנת 1966 מונה לבית משפט השלום בתל אביב ולרשם בית המשפט המחוזי. בשנת 1975 מונה לשופט בית המשפט המחוזי. בעבודתו השיפוטית בלט בתמציתיות פסקי דינו.

בשנת 1980 מונה לבית המשפט העליון, בו שירת עד פרישתו בשנת 2003. על אף השנים הרבות בהן כיהן בבית המשפט העליון כשופט מן המניין ואחר כך כמשנה לנשיא (מ-1995), דמותו לא זכתה לסיקור תקשורתי רב. הסיבה לכך הייתה התמקדותו בתחומי המשפט האזרחי. בין תפקידיו הבולטים עמד בראש הרכב הערעור במשפטו של אריה דרעי, וכן עמד בראש ההרכב לחיסול פיגורים בתיקים אזרחיים.

ביוזמתו הוקם המכון להשתלמות שופטים, בראשו עמד מספר שנים. מלבד זאת עסק בקידום הקמתו של פורום שופטים בינלאומי והרבה בכתיבת ספרות מקצועית. לאורך השנים היה פעיל גם בוועדות מקצועיות שונות: ועדה להצעת שינויים במערכת המשפט, ועדה לבחינת הקמתה של פקולטה למשפטים באוניברסיטת חיפה, ועדת המומחים לרפורמה בדיני פשיטת רגל (1986–1990). חבר במחלקת המחקר של הרשות השופטת.

לוין אלמן - אשתו הייתה אילנה, אשר נפטרה ב-2018, עורכת דין ומחנכת, והם הורים לבן.

==ספריו==
*החוק נחלת הכלל.
*תורת הפרוצדורה האזרחית - מבוא ועקרונות יסוד, פרלשטיין גינוסר, התשס"ח 2008.
*פרוצדורה אזרחית-סדרי דין מיוחדים בבית המשפט.
*פשיטת רגל (בשותפות עם אשר גרוניס).
*להיות שופט, כנרת זמורה ביתן, תשס"ט 2009.

==מאמרים שכתב==
* שלמה לוין, "אי תלות שיפוטית - מבט כלפי פנים", עיוני משפט כט, 5.

==לקריאה נוספת==
* ללא גלימה - שיחות עם שופטי בית המשפט העליון - הפרק: שלמה לוין, הוצאת למשכל - ידיעות ספרים, 2017, עמ' 61 - 80

==קישורים חיצוניים==
* [http://www.nfc.co.il/Archive/006-D-2-00.html?tag=00-01-17 קורות חייו] באתר NFC
* [http://www.nfc.co.il/Archive/003-D-2210-00.html?tag=23-57-42 "ברק נפרד מלוין"] - נאום הפרידה של הנשיא ברק עם פרישתו של שלמה לוין, באתר NFC
* 
* 

==הערות שוליים==

קטגוריה:בוגרי בית הספר ביאליק (נתניה)
קטגוריה:בוגרי תיכון טשרניחובסקי
קטגוריה:בוגרי האוניברסיטה העברית בירושלים: משפטים
קטגוריה:בעלי תואר דוקטור מהאוניברסיטה העברית בירושלים
קטגוריה:שופטי בית המשפט העליון בדימוס
קטגוריה:עורכי דין ישראלים
קטגוריה:שופטי בית המשפט המחוזי בתל אביב
קטגוריה:שופטי בית משפט השלום בתל אביב
קטגוריה:אנשי העלייה החמישית
קטגוריה:ישראלים ילידי לטביה
קטגוריה:ישראלים שנולדו ב-1933
עמק מדריאו פרפיטה קלארור

עמק מדריאו פרפיטה קלארור (קטלאנית Vall del Madriu Perafita Claror) הוא עמק קרחוני בהרי הפירנאים המכסה שטח של 42.47 קמ"ר, כעשירית משטחה של אנדורה. העמק המבודד והבלתי מפותח משתרע בדרום-מזרחה של המדינה והוא אגן הניקוז השני בגודלו בתחומיה. הוא מנקז את נחל מדריאו הזורם מערבה לאורך 11.5 ק"מ ומגובה של 2905 מטר ועד לגובה של 1055 מטר. כמו כן זורם בעמק היובל החשוב ביותר של המדריאו, נחל הקלארור אי פרפיטה (Claror i Perafita). העמק מוקף הרים משלושת צידיו ונפתח רק בצידו המערבי, מקום בו הוא מתחבר לעמק המרכזי במדינה.
האקלים והצמחייה בעמק מושפעים מהפרשי הגבהים והחשיפה לשמש המתחייבים ממיקומו. עד לגובה של 1700 מטר הצמחייה היא הררית ומתאפיינת בחורש אורנים ובכרי מרעה. מגובה של 1700 מטר ועד 2200 מטר צומח בעמק יער של עצי מחט תת-אלפיני, ומעל לגובה זה משתרעים בו כרי מרעה אלפיניים.

עמק פרפיטה
חשיבותו של העמק והסיבה לכך שהוכרז על ידי אתר אונסק"ו כאתר מורשת עולמית נעוצה בכך שהאדם לא חיבל בנוף ובמרקם החיים הטבעי בעמק, וגם כיום ניתן להגיע אליו ברגל בלבד. הבתים, השבילים, שדות הטרסות ושרידי עיבוד הברזל שנעשה על גדות נחל מדריאו עד 1790, מלמדים על אורח החיים במדינה החל באמצע ימי הביניים ולאורך 700 שנים. בעמק שוכנים שני יישובים קטנים, אנטרמסאיגס (Entremesaigues) ורמיו (Ramio), שהיו מיושבים באורח קבע עד לפני 50 שנה. מאז הם נושבים רק בעונת הקיץ. בסך הכל ישנם ביישובים אלה 12 בתים עשויים אבן גרניט מקומית ומכוסים בגגות שיסט. לצידו של כל בית שוכן אסם תבואה וסביב היישובים שדות ערוכים בטרסות ששימשו לגידולי חיטה ושעורה, אך כיום הם משמשים בעיקר למרעה. עד המאה ה-19 השתמשו המקומיים בעצי העמק על מנת להפיק מהם פחם עץ, אך כיום הולכים העצים ומתפשטים וחורש משתלט על שטחי השדות הגבוהים בעמק. בשדות המרעה רעו פרות, כבשים וסוסים, והרועים התגוררו בבקתות עם גגות טוף במשך עונת המרעה.

כיום משמש העמק כאזור קיט ותיירות המאפשר פעילויות של ציד, דיג וטיול וטיפוס אלפיני. מי הנחלים אחראים על חמישית מאספקת המים של המדינה ועל 11% מצריכת החשמל שלה. 

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
מדריאו
קטגוריה:אנדורה: אתרי מורשת עולמית
קטגוריה:הרי הפירנאים
אונג סן

פסל אונג סן בינגון
הגנרל אונג סן (בבורמזית: ဗိုလ်ချုပ် အောင်ဆန် ; 13 בפברואר 1915 - 19 ביולי 1947) היה מהפכן, לאומן, גנרל ופוליטיקאי בורמזי. הייתה לו תרומה מכריעה במאבק להשגת עצמאותה של בורמה, אך נרצח על ידי מתנקשים שישה חודשים בטרם הושגה במלואה.

== ביוגרפיה ==
בשנות מלחמת העולם השנייה שיתף פעולה עם היפנים והקים בחסותם את "הצבא העצמאי של בורמה" (Burma Independence Army - BIA) וסייע בכיבוש בורמה על ידם כקולונל ב"צבא ההגנה לבורמה" (Burma Defense Army - BDA) כפי שנקרא הצבא בהמשך, ואף זכה לאות מסדר השמש העולה מידי קיסר יפן. מ -1 באוגוסט 1943 נתמנה לשר המלחמה בממשלת בובות שהקימו היפנים במדינה. אונג סן נוכח שאין כוונת היפנים להעניק עצמאות אמיתית ועל כן יחד עם מנהיגי המפלגה הקומוניסטית הבורמזית יצר קשר עם הבריטים בהודו וב־27 במרץ 1945 הוביל את "הצבא הלאומי של בורמה" (Burma National Army - BNA) כשמו אז, למרד נגד היפנים וסייע לשחרורה מהכיבוש היפני על ידי הבריטים.

ב-12 בפברואר 1947, חתם אונג סן על הסכם בכינוס פנגלונג השני, עם מנהיגים מקבוצות לאומיות שונות, ובו ביטאו הזדהות ותמיכה בהקמת מדינה בורמזית מאוחדת. באפריל אותה השנה, מפלגת ה-AFPFL זכתה ב-196 מבין 202 מושבים בבחירות לאספה המכוננת. ביולי, אונג סן כינס סדרה של התוועדויות בוילה סורנטה שבראנגון על מנת לדון ברהביליטציה של בורמה.

ב-19 ביולי 1947, בסביבות השעה 10:37 בבוקר, כנופיה של אנשי-מיליציות חמושים פרצה למבנה המזכירות בראנגון תחתית במהלך פגישה של המועצה המבצעת (ממשלת הצללים שהוקמה על ידי הבריטים כהכנה לקראת העברת השליטה במדינה) והתנקשה בחיי אונג סן ושישה משרי הקבינט שלו, ובהם בכור אחיו בא וין. מזכירה בקבינט ושומר-ראש נהרגו גם הם בחילופי האש. ההתנקשות בוצעה לכאורה בפקודותיו של יו סואו, יריב פוליטי, שהועמד לדין ונתלה כתוצאה מכך.

ברם, ישנם נדבכים במשפטו של יו סואו שמעלים ספקות. היו שמועות על קונספירציה בה היו שותפים הבריטים - וריאציה של תאוריה זו זכתה לתחייה מחודשת בסרט תיעודי רודף-סנסציות אך רב-השפעה שהפיק ה-BBC לציון 50 שנה להתנקשות, בשנת 1997.

== הנצחתו ==
בשנת 1966 הונצח אונג סן על 3 מטבעות של מיאנמר, אז בשם בורמה. הערכים: 5 פיא, 10 פיא, 25 פיא נפוצו במחזור.

== חיים אישיים ==
בתו, אונג סן סו צ'י, היא מנהיגת מפלגת הליגה הלאומית למען הדמוקרטיה, וכלת פרס נובל לשלום לשנת 1991.

==קישורים חיצוניים==

* [http://worldcoingallery.com/countries/img2/127-39.jpg מטבע 5 פיא נושא דיוקן אונג סן משנת 1966 ממוספר KM 39 בקטלוג קראוזה. המטבע נתן להשגה בישראל]
* [http://worldcoingallery.com/countries/img2/127-40.jpg מטבע 10 פיא נושא דיוקן אונג סן משנת 1966 ממוספר KM 40 בקטלוג קראוזה. המטבע נתן להשגה בישראל]
* [http://worldcoingallery.com/countries/img2/127-41.jpg מטבע 25 פיא נושא את דיוקן אונג סן משנת 1966 ממוספר KM 41 בקטלוג קראוזה. המטבע נתן להשגה בישראל]
* 

קטגוריה:פוליטיקאים בורמזים
קטגוריה:קורבנות רציחות פוליטיות באסיה
קטגוריה:בורמה במלחמת העולם השנייה
קטגוריה:מקבלי עיטור מסדר השמש העולה
קטגוריה:מנהיגים שנרצחו
קטגוריה:משתפי פעולה עם האימפריה היפנית
קטגוריה:ילידי 1915
קטגוריה:נפטרים ב-1947
בארי האריס

בארי האריס (באנגלית: Barry Harris; 15 בדצמבר 1929 – 8 בדצמבר 2021) היה פסנתרן ג'אז שהתמחה בסגנון הבי בופ וכתב יצירות רבות וחשובות בסגנון. האריס נולד בדטרויט מישיגן, הוא הושפע מאוד מארט טאטום, באד פאוול צ'ארלי פארקר ות'לוניוס מונק. גם בהקשבה שטחית אפשר היה לשמוע את ההשפעה החריפה של באד פאוול על נגינתו. יש המשווים את הדמיון בין השניים לדמיון בין סאני סטיט לצ'ארלי פארקר. ב-1960 האריס עבר לניו יורק. האריס ניגן עם מקס רואץ', דקסטר גורדון קנונבול אדרלי, קולמן הוקינס, אילינוי ג'אקט ורבים אחרים. בתור אמן מוביל הוא הקליט 14 אלבומים.

בסוף שנות השבעים האריס חי עם מונק ומשפחתו, כך שהיה לו תפקיד חשוב בסרט התיעודי שהפיק קלינט איסטווד על הפסנתרן.

נפטר ב-8 בדצמבר 2021 מסיבוכים של מחלת הקורונה.

==קישורים חיצוניים==

* 

* 

קטגוריה:נגני ג'אז: פסנתרנים
קטגוריה:פסנתרנים אמריקאים
קטגוריה:נגני בי בופ
קטגוריה:אמריקאים שנולדו ב-1929
קטגוריה:אמריקאים שנפטרו ב-2021
ישו ותומא הקדוש

ישו ותומא הקדוש, פסל מאת אנדראה ורוקיו

ישו ותומא הקדוש (באיטלקית: Incredulità di san Tommaso; 1467-1483) הוא פסל ברונזה מאת הפסל האיטלקי אנדראה דל ורוקיו.

הפסל תוכנן עבור הגומחה ה-14 בצדה המזרחי של כנסיית אורסנמיקלה ("גן מיכאל הקדוש") בפירנצה. הגומחה בכנסייה תוכננה בידי דונטלו עבור פסלו "לואיס הקדוש מטולוז" (San Ludovico di Tolosa) משנת 1413. אולם, בעקבות מכירת הגומחה שבקיר הכנסייה לגילדת הסוחרים בעיר, הועבר פסלו של דונטלו לבזיליקת סנטה קרוצ'ה ואת מקומו תפס פסלו של ורוקיו, בהזמנת הגילדה. הסכום הכולל ששולם עבור הפסל היה 800 פלורינים. הדמויות הוצבו בגומחה ב"צום יוחנן המטביל", ב-21 ביוני 1483.

הפסל מתאר את המפגש בין ישו לבין תומא הקדוש, אחד משנים-עשר השליחים. על פי המתואר בבשורה על-פי יוחנן (20, 24-29), תומא פקפק בתחייתו של ישו ונזקק למשש את פצעיו כדי להאמין בכך. בחירת נושא כזה היוותה חידוש בפיסול שבכנסייה זו, בהציגה נושא בצורה נראטיבית וסיפורית. הדמויות בפסל נוצקו ללא גב, כיוון שהן מיועדות לצפייה רק מן החזית. אופן עשיית הדמויות מדגים את השפעת הפיסול הקלאסי בעיצוב בגדי הדמויות ובתיאור המוחשי של ההתרחשות. היחס שבין הדמויות מצביע על חוש מפותח לתיאור תנועה ועלילה. בעוד תומא מתואר כשהוא מתבונן ומתרכז בגופו של ישו, כשהוא מושיט את ידו אל עבר הפצע, הבעת פניו של ישו נראית כבוהה ונמצאת במישור רוחני יותר. ידיו של ישו, שסימני הצליבה מופיעים עליהן, הבעתיות מאוד בתנועה ובהדגשה האנטומית והריאליסטיות שלהם.

== ראו גם ==
* פסל ברתולומאו קולאוני

קטגוריה:אנדראה דל ורוקיו
קטגוריה:פסלים (יצירות)
קטגוריה:פיסול של תקופת הרנסאנס
קטגוריה:פירנצה: פסלים
קטגוריה:ישו בתרבות ובאמנות
הפארק הלאומי מורן טרואה פיטון

עמק השיממון בפארק
הפארק הלאומי מורן טרואה פיטון (אנגלית Morne Trois Pitons National Park) הוא פארק לאומי בדרום מרכזו של האי דומיניקה, השוכן 13 ק"מ מזרחית לבירה רוזו. הפארק משתרע על שטח של 68.57 קמ"ר, סביב הר הגעש שעל שמו הוא נקרא. המקום הוכרז כפארק לאומי בשנת 1975 על קרקעות שהיו שייכות בחלקן למדינה ובחלקן נתרמו על ידי גורמים פרטיים, והיה לפארק הלאומי הראשון באי.

==גאוגרפיה ואקלים==
הפארק משתרע בין גבהים של 500 עד 1,220 מטר ומגיע לשיאו בפסגת "מורן טרואה פיטון" הנישאת לגובה של 1,342 מטר במרחק של שמונה ק"מ בלבד מחוף הים. הנוף מאופיין בצוקים געשיים תלולים ובעמקים עמוקים. בתחומי הפארק שוכן "עמק השממון" (Valley of Desolation או Grand Soufriere) שצורתו כשל אמפיתיאטרון ובו שוכנים כ-50 פומרולות (Fumarole), מעיינות חמים, גייזרים וכן "האגם הרותח" השני בגודלו בעולם, שטמפרטורת מימיו מגיעה ל-95°C. העמק מנוקז על ידי נחל פואנט מולאטר (Pointe Mulatre) הזורם אל האוקיינוס האטלנטי שבמזרח. בפארק שני אגמי מים מתוקים - אגם בורי (Boeri) השוכן בלועו של הר געש כבוי ואגם פרשווטר (Freshwater) שהוא הגדול באי. שני האגמים נוצרו לפני 25,000 עד 30,000 שנים ועומקם משתנה בהתאם לעונות השנה. 

האקלים בפארק הוא טרופי ימי עם הבדלים קטנים במשרע הטמפרטורות בין היום ללילה ובין עונות השנה. טמפרטורות המקסימום נעות בין 27°C ל-28°C בעוד שטמפרטורות המינימום מגיעות ל-19°C עד 21°C. הלחות היחסית גבוהה ועומדת על 95% בדרך כלל, ורק לעיתים רחוקות יורדת מתחת ל-85%. כמות המשקעים השנתית מגיעה ליותר מ-7,600 מ"מ.

==החי והצומח==
בפארק חמישה אזורי צמחייה טבעית ואזור חקלאי קטן. יער העננים בגבהים שמעל 914 מטר, מכוסה כמעט תמיד בעננים, ושוררות בו טמפרטורות נמוכות, המלוות ברוחות עזות ובגשמים. באזור זה נפוצים השרכאים, שיחים שונים, טחב ועצים נמוכים המכוסים בחזזית. רצועת הצמחייה מתחת ליער העננים היא רצועת מעבר שבה עצים דקים ונישאים לגובה של 12 עד 15 מטר. מתחת לרצועה זו, ובגובה של מעל ל-610 מטר, משתרע יער הגשם ההררי המכוסה באפיפיט. מתחתיו ובגובה שמתחת ל-460 מטר משתרע יער הגשם הבוגר והמצחייה בו צפופה מאלה של הרצועות הגבוהות יותר. הרצועה התחתונה והאחרונה היא רצועת חורש הגשם המשני. 

בפארק שבעה מיני יונקים, 50 מיני עופות, 12 מיני זוחלים, 12 מיני סרטנאים מספר מיני דו-חיים ומינים רבים של חרקים. כל היונקים היבשתיים הובאו אל הפארק ממקומות אחרים ובין היתר כוללים אלה עכברושים, חזירים, חתולים ומין של אופוסום.

==ראו גם==
* גאוגרפיה של דומיניקה

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:דומיניקה: אתרי מורשת עולמית
קטגוריה:דומיניקה: גאולוגיה
פארק הלאומי מורן טרואה פיטון